આર્થિક અનામત ૧૦ ટકાના ધોરણે આપવાનો કાયદો પસાર કર્યો હતો. તેના આધારે ૩૦૦૦ વિઘાર્થીઓના એડમિશન પણ થઇ ગયા હતા. પરંતુ કહેવાતા કોંગ્રેસીએ આ કાયદાને હાઇકોર્ટમાં પડકાર્યો. હાઇકોર્ટે તેને રદ કરતાં ભાજપ સરકારે સુપ્રીમમાં પડકાર્યો હતો. આથી સુપ્રીમ કોર્ટે એડમિશનનો લાભ યથાવત રાખ્યા, રાજયનો કાયદો યોગ્ય જણાતા તેમાં આગળ નિર્ણય લેવા લાર્જર બેંચને સોંપ્યો છે. આમ, એક વર્ષ પહેલાં જ ભાજપે બિન અનામત વર્ગના પરિવારો માટે પગલાં લીધા છે. ભાજપ સરકારે જ મુખ્યમંત્રી યુવા સ્વાવલંબન યોજના અમલી બનાવી હજારો વિદ્યાર્થીઓને ફી, એડમિશન, હોસ્ટેલ ફી, પુસ્તકોનો લાભ આપે છે. હમણાં બિન અનામત આર્થિક અને શૈક્ષણિક નિગમ, બિન અનામત વર્ગ આયોગની રચના કરી રૂ.૬૦૦ કરોડ ફાળવ્યા છે. આ બધી વાતોને હાર્દિકે એ વખતે લોલીપોપ કહી ફગાવી દીધી હતી, હવે એની રાજકીય ઇચ્છા માટે કોંગ્રેસ સાથે ફિકિસંગ ખુલ્લું પડી રહ્યું છે એટલે અલ્ટીમેટમના નામે હાર્દિક અને એના ટેકેદારો સમાજથી મ્હોં છુપાવવાના પ્રયાસો કરે છે, તેમ તેમણે ઉમેર્યું હતું.